ועדת הכלכלה, כנסת 20, פרוטוקול מספר 294, 2016-07-24 14:00

איתן כבל: שלום לכולם, אנחנו מתחילים ישיבה נוספת של ועדת הכלכלה של הכנסת.

איתן כבל: גברתי מנהלת הוועדה, יועצת, רשמת, דובר, חבריי חברי הכנסת, אורחים נכבדים, יש לנו היום רביזיה.

<לאה ורון: שתיים.

<לאה ורון: הבקשות התקבלו ב-28 ביוני 2016.

<לאה ורון: הועבר נוסח שהיועצת המשפטית הכינה לבקשתך.

דב חנין: תודה לך, אדוני היושב-ראש.

דב חנין: מאז הישיבה הקודמת חבר כנסת רוזנטל ואני ישבנו כמה פעמים.

דב חנין: גם הייתה לי שיחה עם היועצת המשפטית של הוועדה.

דב חנין: נראה לי שמאוד התקדמנו - מה שאני אומר זו הערכה שלי, אנחנו תיכף נשמע את הגורמים האחרים - לדייק את הצעת החוק כך שהיא מצד אחד תשיג את המטרה שהיוזם ביקש להשיג, ומצד שני תמנע פגיעות מיותרות שאף אחד מאלה שיושבים סביב השולחן לא רוצה בהן ולא רצה בהן.

דב חנין: ברשותך, אדוני היושב-ראש, אני רוצה להתעכב על כמה נקודות שאולי נשארו פתוחות כדי שנראה אם אנחנו יכולים להתכנס גם לגביהן.

דב חנין: יוזם החוק, חבר הכנסת רוזנטל, כבר מראש, עוד לפני הרביזיה שלי, היה בדעה שהודעות דואר אלקטרוני לא צריכות להיכלל במגבלות הקיימות.

דב חנין: אנחנו רוצים - עד כמה שאני מבין זה גם על דעתו - שהניסוח יכלול הודעה אלקטרונית.

דב חנין: זה כולל לא רק את המנגנון הזה שנקרא דואר אלקטרוני, אלא עוד כל מיני מנגנונים של הודעה אלקטרונית שהיום קיימים, למשל וואטסאפ או כל מיני קבוצות אחרות שדינן כדין ההודעה האלקטרונית למרות שהן לא דואר.

דב חנין: אנחנו מבקשים שבמקום המונח "דואר אלקטרוני" יהיה המונח "הודעה אלקטרונית".

<אתי בנדלר: על איזה סעיף אתה מדבר?

דב חנין: אני מדבר על סעיף 3(ב1).

דב חנין: הייתי מציע למחוק את המילים: "שהוא עמותה או חברה לתועלת הציבור", כדי לא למנוע הגבלה על אנשים פרטיים או על קבוצות מאבק שנוצרות לצורך נושא מסוים.

דב חנין: נניח שמחר בערב יש הפגנה במפרץ חיפה.

דב חנין: מי שמארגן אותה זו לא עמותה או חברה לתועלת הציבור, אלא קבוצה של אנשים שמארגנים את עצמם לצורך הפגנה בענייני זיהום במפרץ חיפה.

דב חנין: זה חלק גדול מהפעילויות.

דב חנין: הבקשה שלי היא לכתוב את המילים: "לשם קבלת תרומה או הפצת תעמולה על ידי מפרסם", ולמחוק את המילים: "שהוא עמותה או חברה לתועלת הציבור".

דב חנין: בסוף סעיף קטן (ב1) אני מבקש שבמקום המילים "סעיף קטן (ג)" יבוא "סעיף קטן (ה)(1)(ג)".

דב חנין: זה הסעיף שעניינו אפשרות הסירוב המופיעה בכל הודעה בנפרד.

דב חנין: זה לעניין סעיף קטן (ב1).

דב חנין: כדי שלא תהיה אי הבנה בעניין של ההודעה האלקטרונית, אפשר אולי להוסיף את המילים: "או הודעת טקסט".

דב חנין: אם מוסיפים את המילים: "או הודעת טקסט", אז הודעת הטקסט תותר ובלבד שהנמען יכול להודיע על סירובו באמצעות לחיצה אחת על החייגן.

דב חנין: אם אתה מקבל הודעת טקסט, SMS, המנגנון הייחודי להודעות הטקסט אומר שזאת הודעה שבעצם מאפשרת לך לעשות את מה שאתה עושה בדואר.

דב חנין: אני יכול להכניס את הדואר לספאם, שאז זה פוטר אותי מהצורך להמשיך ולהתעסק עם הדבר הזה.

דב חנין: אם אני מקבל SMS, צריך לאפשר לי את אותו דבר.

דב חנין: אם הדבר הזה לא אפשרי, זה אומר שאי אפשר יהיה לשלוח SMS עד שזה יהיה אפשרי.

דב חנין: אתה יכול לשלוח SMS, ובלבד שבלחיצה אחת על החייגן אתה מוחק את עצמך, אתה מונע חזרה על הודעות SMS מאותו גורם, בין אם זה מאותו מספר או ממספרים אחרים של אותו גורם.

דב חנין: נקודה אחרונה היא הצעה להוראת מעבר.

דב חנין: הסיבה להוראת מעבר היא שיש היום גורמים שמסתמכים על SMS, כולל עמותות שבסך הכל עושות שירות לציבור.

דב חנין: אין סיבה לייצר מצב שהן בבת אחת לא יוכלו להמשיך לתפקד.

דב חנין: ההצעה שלי היא שתוסף הוראת מעבר שתאמר כך: "מי שקיבל ממפרסם דבר פרסומת לשם קבלת תרומה או הפצת תעמולה לפני תחילת החוק המתקן, יראו אותו כמי שהסכים לקבל דברי פרסומת מאותו מפרסם, לפי סעיף קטן (ב), ובלבד שניתנה לו אפשרות להודיע על סירובו, והוא לא השתמש בה.

דב חנין: " זו בעצם הוראת מעבר שמאפשרת להמשיך להפעיל את רשימות התפוצה הקיימות.

מיקי רוזנטל: הייתי מסכים לדבר האחרון בחדווה, אבל אחרי התייעצות עם היועצת המשפטית של הוועדה עלתה השאלה: האם תרומה שתרמתי לארגון אלמוני מהווה אישור לשלוח לי או לא.

מיקי רוזנטל: אלו שאלות משפטיות שאי אפשר היה להתגבר עליהן.

מיקי רוזנטל: אין לי התנגדות עקרונית לדבר הזה.

<אתי בנדלר: אתה לא מגיב להצעה שלו.

<אתי בנדלר: זה לא אם אני תרמתי.

<אתי בנדלר: מספיק שהוא שלח לי הודעות.

מיקי רוזנטל: מה יקרה?

מיקי רוזנטל: יהיו עשרות אלפי אנשים שיתחילו להתווכח אם כן אישרתי, לא אישרתי, שלחו לי, לא שלחו לי.

מיקי רוזנטל: אם הייתה לאיזה שהוא ארגון רשימה מסודרת של אנשים שכבר הסכימו לקבל ממנו דואר, תפוצה או הודעות כאלו ואחרות, אני בוודאי לא הייתי רוצה לפגוע.

מיקי רוזנטל: אם יש דרך להכשיר את המאגר הזה, אני מקבל את ההצעה הזאת בחדווה, גם אמרתי את זה לדב.

מיקי רוזנטל: בעצם זה שיש לי דירה פרטית אני פוגע בחופש הדיבור, כי לא כל אחד יכול להיכנס לדירה שלי ולהגיד מה שהוא רוצה, הוא צריך לבקש את אישורי, כאשר אני צריך לאפשר לו את זה.

מיקי רוזנטל: גם הטלפון שלי איננו שייך לפרהסיה, איננו שייך לציבור, הוא לא נמצא במרחב הציבורי.

מיקי רוזנטל: כל ההשוואה הזאת היא השוואה מופרכת.

מיקי רוזנטל: זה רכושי הפרטי, אני זכאי לעשות איתו מה שאני רוצה, אף אחד לא יכול להכריח אותי או להגיד לי מה לעשות עם הטלפון שלי, מתי הוא יהיה שמיש או זמין לאחרים.

מיקי רוזנטל: רק אני אחליט מתי לענות, למי אני רוצה לענות.

מיקי רוזנטל: התפישה הזאת, הניסיון להגיד שיש פה איזו שהיא פגיעה בחופש הביטוי, בחופש ההתאגדות, באיזה שהוא חופש או זכות יסוד, היא מופרכת מעיקרה.

מיקי רוזנטל: דב מעלה את השאלה הבאה: האם זה מגביל את זכותו של האדם הפרטי לשלוח SMS.

מיקי רוזנטל: לאיזה בן אדם פרטי יש רשימת תפוצה שהוא קנה אותה בכסף והוא רוצה לשלוח לה SMS?

מיקי רוזנטל: אין חיה כזאת, לא הייתה חיה כזאת.

מיקי רוזנטל: לאדם יש טלפונים ומיילים של האנשים שהוא בקשר איתם.

מיקי רוזנטל: הוא יכול לשלוח לכל האנשים שהוא בקשר איתם הודעות כאוות נפשו.

מיקי רוזנטל: אלה האנשים שמסרו לו את המייל, מסרו לו את מספר הטלפון.

מיקי רוזנטל: אתם מנסים להכשיר פה רשימות שנקנו בהונאה, בגניבה.

מיקי רוזנטל: אני מופיע ברשימה אחת כזאת, לכן אני סובל.

מיקי רוזנטל: סחרו ברשימת האנשים שחברים במפלגת העבודה.

מיקי רוזנטל: אנחנו מקבלים הרבה מאוד הודעות לא מהמפלגה, ממי שסחר בזה.

מיקי רוזנטל: החוק הזה לא מונע מאף אדם פרטי לשלוח למכיריו או לאנשים שהוא היה איתם בקשר הודעה.

מיקי רוזנטל: אין דבר כזה בכלל.

מיקי רוזנטל: זה יצור דמיוני שיצרתם עכשיו לצורכי הוויכוח העקרוני.

מיקי רוזנטל: הייתי קשוב בשבועות האחרונים לרחשי הלב.

מיקי רוזנטל: רוב העמותות שהיו חתומות על המכתב המטעה כבר חזרו בהן.

מיקי רוזנטל: הן מאוד מרוצות מהחוק הנוכחי שהנחתי, אין להן שום הסתייגויות ממנו - מאלו"ט, דרך עמותת הלהט"בים, דרך האגודה לחופש המידע.

מיקי רוזנטל: כולם מאושרים ושמחים מהחוק שהצעתי, בלי השינויים שדב הציע.

מיקי רוזנטל: יש אדם אחד שעושה מאבק עקרוני, שאין לי בעיה עם זה, ואחד שעושה מאבק אחר.

מיקי רוזנטל: העיקרון הוא כדלקמן: יש היום טכנולוגיות שמאפשרות לשלוח אין ספור הודעות שלא עולות כסף.

מיקי רוזנטל: זה מפליא אותי שמתעקשים דווקא על ההודעות שעולות כסף.

מיקי רוזנטל: את ההודעה שרוצים לשלוח ב-SMS אפשר לשלוח בוואטסאפ.

<ניסים ציוני: זה לא מטריד בוואטסאפ?

מיקי רוזנטל: אני אסביר לך את ההבדל.

מיקי רוזנטל: אפשרנו במגוון דרכים, אם בוואטסאפ, בטוויטר, בפייסבוק, במייל וכו'.

מיקי רוזנטל: על כל זה חל ה-opt out, זאת אומרת, מי שלא רוצה צריך לטרוח ולהגיד שהוא מוציא את האדם מהקבוצה, מהפייסבוק, מהוואטסאפ.

מיקי רוזנטל: האחריות חלה על האדם.

מיקי רוזנטל: למה בכל אופן אנחנו מתעקשים על ההבדל - זה נראה כאילו התעקשות מטופשת אבל היא בכלל לא מטופשת - בין ההודעה הקולית וה-SMS לשאר הטכנולוגיות האפשריות?

מיקי רוזנטל: כי כשמצלצל הטלפון שלך, אתה מסתכל ועונה.

מיקי רוזנטל: זה הטלפון שלך.

מיקי רוזנטל: כשאתה עונה, פתאום אתה שומע הודעה קולית: שלום, כאן סבתא של מנשה, תביא הרבה כסף, אנחנו גובים.

דב חנין: על ההודעות הקוליות אנחנו מסכימים.

מיקי רוזנטל: למה אתה מסכים לזה?

מיקי רוזנטל: אותו עיקרון חל על ה-SMS.

מיקי רוזנטל: הטלפון הוא קודם כל שלי, הוא נועד לקיים את הקשרים שלי, לא שלך, לא שלו.

מיקי רוזנטל: הוא רוצה לתת לחיות לחיות, לבני אדם הוא לא רוצה לתת לחיות, זה כל ההבדל.

מיקי רוזנטל: הטלפון שלי, אני רוצה לענות למי שנוח לי.

מיקי רוזנטל: אם אני רואה מספר מזוהה, אני עונה, אם זה מספר לא מזוהה, אני לא עונה.

מיקי רוזנטל: ההחלטות הן החלטות שלי, ושלי בלבד.

מיקי רוזנטל: אם יש הודעה קולית, כשהיא בדרך כלל באה עם מספר חסום, אתה עונה.

מיקי רוזנטל: אז יש את הדבר הזה שהפך להיות מטרד, שזו ההודעה הקולית.

מיקי רוזנטל: את זה רוצים לאסור.

מיקי רוזנטל: למה?

מיקי רוזנטל: כי זה מטעה אותך כשזה נוחת אצלך בטלפון.

מיקי רוזנטל: למייל אני לא חייב לענות מיד, אני יכול לפתוח את המייל שלי בעוד 10 דקות, לא יקרה שום דבר.

מיקי רוזנטל: לפייסבוק אני נכנס אולי פעם בשעתיים, ואז אני יכול לקבל אולי משהו שלא אהבתי.

מיקי רוזנטל: הטלפון הוא המכשיר המידי לקשר עם האנשים שאני בחרתי להיות איתם בקשר.

מיקי רוזנטל: ביקשנו להחריג ב-opt in שני דברים שהם בעצם הלב של העניין.

מיקי רוזנטל: SMS זה מאנשים שמקיימים איתך את הקשר המידי הזה.

מיקי רוזנטל: זה כמו שיחת טלפון היום.

מיקי רוזנטל: אני לא רוצה לקבל את זה.

מיקי רוזנטל: אני לא עובד אצלכם, אף אחד לא עובד אצלכם.

מיקי רוזנטל: לי לא תטיפו על חופש הביטוי.

מיקי רוזנטל: החוק מאוד מאוד מאוזן, הוא מאפשר בהרבה מאוד טכנולוגיות להגיע, להפיץ.

מיקי רוזנטל: אם יש למישהו אדם חולה במשפחה, ודאי מותר להפיץ, כי זה חד פעמי שאתה מבקש תרומה.

מיקי רוזנטל: ענינו בחוק הזה על כל הבעיות שעלו.

מיקי רוזנטל: פרטיות היא גם ערך בחברה הישראלית.

מיקי רוזנטל: לשמור עליה זה גם ערך.

מיקי רוזנטל: הדבר הזה הפך להיות מטרד מאוד קשה.

מיקי רוזנטל: המידיות שאתה צריך ללחוץ על ה-SMS, לראות מי שלח לך אותו, רק אז להסיר או לא להסיר, זה דבר שמהווה מטרד.

מיקי רוזנטל: החוק מאוד מאוזן ומידתי.

מיקי רוזנטל: הוא מאפשר להפיץ מידע בהרבה טכנולוגיות.

מיקי רוזנטל: זה לא בולם שום מידע.

מיקי רוזנטל: ההתעקשות הזאת שזה יחול על כל הטכנולוגיות האפשריות נועדה לאפשר רק לשניים וחצי ארגונים שנוקטים בשיטה הזאת גיוס כספים ב-SMS, שזאת שיטה מאוד יקרה.

מיקי רוזנטל: כל SMS עולה 8 אגורות.

מיקי רוזנטל: אף פעם לא קיבלתי תשובה מהארגונים שמשתמשים בזה למה הם לא מעדיפים לעשות את זה בוואטסאפ, שזו אותה הודעה, רק לא עולה כסף.

מיקי רוזנטל: אולי עכשיו נשמע איזה הסבר סוף כל סוף.

מיקי רוזנטל: אם אפשר להכשיר את מה שהיה בעבר, שזה מסד נתונים לגיטימי, חוקי שאפשר לאשש, אין לי שום בעיה עם זה.

מיקי רוזנטל: לגבי שאר ההסתייגויות, דב, צר לי, לא הצלחתי להשתכנע, במיוחד לאור הסקירה שנתתי פה על כך שיש הרבה מאוד אופציות אחרות שהן פחות פוגעות בפרטיות של האדם.

מיקי רוזנטל: הן לא מונעות את כל מה שאתה אומר.

מיקי רוזנטל: הן לא מונעות שום דבר ממה שאתה מבקש.

מיקי רוזנטל: המכשיר הוא עדיין המכשיר הפרטי של האדם.

מיקי רוזנטל: נניח שאני רוצה לארגן מחר הפגנה.

מיקי רוזנטל: אם אני לא הולך לקנות רשימת שמות, אני אצטרך לשלוח לכל האנשים שחברים אצלי.

מיקי רוזנטל: את זה מותר לי לעשות, אין שום בעיה.

מיקי רוזנטל: איפה זה מגביל את האדם הפרטי לחבור לאנשים אחרים, להביע את דעתו, לקרוא לאנשים לפעולה?

<אתי בנדלר: אני רוצה להתמקד בנושא אחד מבין ההצעות של חבר הכנסת חנין, והוא לאפשר את המנגנון של opt out בהודעות SMS.

<אתי בנדלר: זאת אומרת, יהיה מותר לשלוח לי SMS, ובלבד שיהיה שם איזה שהוא מנגנון של לחיצה שיחייב אותי, אם אני רוצה שלא ישלחו לי יותר הודעות, לעשות פעולה אקטיבית.

איתן כבל: סוג של הסרה.

<אתי בנדלר: סוג של הסרה.

<אתי בנדלר: זה מחייב אותי לעשות פעולה אקטיבית במכשיר הטלפון.

<אתי בנדלר: מעבר לכך שהייתי מוטרדת מהנקודות שהעלה חבר הכנסת רוזנטל בהקשר של מכשיר עבודה מאוד מידי שצמוד היום לכל אחד מאיתנו וצריך כל רגע להסתכל אם יש לי הודעות חשובות, כאשר ביניהן יש את הבליל של הודעות התעמולה או בקשות תרומה וכו', רציתי לברר אם ראוי מבחינה טכנולוגית לחייב אותי לעשות את הפעולה הזאת שאנחנו מדברים עליה כדי להיות מוסרת מהרשימה של הנמנעים.

דב חנין: מה זה "ראוי מבחינה טכנולוגית"?

<אתי בנדלר: אם יש איזו שהיא בעיה מבחינת ההשלכות של זה.

<אתי בנדלר: אני פניתי לרשות למשפט וטכנולוגיה במשרד המשפטים ולמטה הסייבר הלאומי, הצבתי בפניהם את השאלה בצורה מאוד מאוד מצומצמת: האם הפעולה הזאת היא בעייתית, או אין איתה שום קושי.

<אתי בנדלר: אני רוצה להתייחס לסיפור של האנשים הפרטיים.

<אתי בנדלר: אני מבקשת להפנות את תשומת הלב שמדובר כאן על מסר המופץ לציבור הרחב.

<אתי בנדלר: אנשים פרטיים לא מפיצים מסרים לציבור הרחב.

<אתי בנדלר: הציבור הרחב הוא ציבור רחב ובלתי מוגדר של אנשים.

דב חנין: אני העליתי דוגמה של קבוצה לא מאוגדת, קבוצת מאבק.

דב חנין: נתתי דוגמה של מפרץ חיפה.

<אתי בנדלר: כל אחד מחברי הקבוצה ישלח לחברים שלו ויבקש מהם להפיץ את זה.

מיקי רוזנטל: מאיפה לאדם פרטי תהיה רשימה?

<אתי בנדלר: אנשי הקשר שלי זו לא הפצה לציבור הרחב.

דב חנין: איך אנחנו מגדירים את הציבור הרחב?

<אתי בנדלר: אנשי הקשר שלך זה לא הציבור הרחב.

<אתי בנדלר: זו קבוצה של אנשים מיועדים ומוגדרים.

דב חנין: אני שמח על ההגדרה הזאת, היא תפתור הרבה דברים.

דב חנין: אם הציבור הרחב הוא כלל הציבור במדינת ישראל - -

<אתי בנדלר: זה יכול להיות גם כלל הציבור שמפולח לפי פילוחים.

<אתי בנדלר: הוא עושה את הפילוחים האלה בלי שיש לו את הרשימה הזאת.

<מירית קגרליצקי: מה שהמטה והרשות עושים הרבה זה להעלות את רמת ההגנה הלאומית, להפוך את עצמנו למדינה מוגנת.

<מירית קגרליצקי: אחת משיטות התקיפה הפופולאריות זה מה שנקרא "פישינג", דיוג בעברית, של מיילים שנשלחים למחשב.

<מירית קגרליצקי: לפעמים מדובר במיילים שמתחזים לספאם, או מיילים שמתחזים למיילים מהעבודה שמבקשים ממך ללחוץ על איזה שהוא לינק, כאשר ברגע שלחצת על הלינק אתה הופך להיות תקוף.

<אתי בנדלר: תתייחסי לשאלה אם אותו דבר חל לגבי הודעות SMS.

<מירית קגרליצקי: אנחנו רואים שמשתמשים באותו מחשב שנתקף בצורה תמימה כתוקף לתקיפות יותר מתקדמות.

<מירית קגרליצקי: דרכו מגיעים לכל מיני ארגונים.

<מירית קגרליצקי: העולם של פישינג מתקדם הוא עולם שרק הולך וגדל.

<מירית קגרליצקי: השיטה כדי למנוע את אותו פישינג היא על ידי חינוך ציבור שלא יקבל מיילים מאנשים שהוא לא מכיר, בטח שלא ילחץ על לינקים במיילים האלה.

<מירית קגרליצקי: אחת הבעיות במיילי הפישינג שהם מתחזים למיילי ספאם.

<מירית קגרליצקי: הם יודעים שהציבור רוצה לצאת מהרשימה, שהוא רק מחפש איך לצאת מהרשימה הזאת.

<מירית קגרליצקי: הם משתמשים בתכונה הזאת כדי לתקוף מחשבים, מכשירי אנדרואיד, מכשירי אייפון.

<מירית קגרליצקי: את זה הם עושים גם על ידי SMS.

<מירית קגרליצקי: לשאלתך, היועצת המשפטית, אנחנו לא רואים הבדל.

דב חנין: זה רלוונטי גם ל-opt out וגם ל-opt in.

דב חנין: אתם אומרים לנו שבעולם הסייבר כדאי לזנוח את הטלפון בבית, לא לענות לשום דבר.

<אתי בנדלר: לא להרחיב את הסיכון.

<מירית קגרליצקי: לא לחנך ציבור שצריך ללחוץ כדי לצאת מרשימה על מיילים שהוא לא מכיר.

<מירית קגרליצקי: התפישה של ראש המטה אומרת שתהיה אפשרות לשלוח מייל כזה אחת לתקופה, כאשר אם אתה מאשר ממשיכים לשלוח לך, ואם אתה לא מאשר, המיילים האלה מפסיקים.

<יוסי וולפסון: זה בדיוק לעודד את הציבור ללחוץ על לינקים כאלה.

<מירית קגרליצקי: לא אם זה קורה פעם בשנה או פעם אחת בכלל.

דב חנין: למה אחת לשנה זה בסדר?

<מירית קגרליצקי: זה הכל עניין של ניהול סיכונים.

מיקי רוזנטל: זה מצמצם את הכמות של המיילים.

מיקי רוזנטל: כשרציתי לעשות opt out על המיילים, אמרו לי לעשות פעם ברבעון, פעם בחצי שנה, כדי שלא ישלחו לי כל יום.

<מירית קגרליצקי: מסך שמייצר ספאמים הוא מסך כזה שפשוט מאפשר לתוקפים לחיות בו.

<מירית קגרליצקי: יש דוחות שמראים על עלייה משנה לשנה באחוז התקיפות של ספאם, כשפישיניג הוא הגורם שלהם, בפרט במיילים מתקדמים.

<מירית קגרליצקי: אנחנו רואים את זה כבעיה הולכת וגדלה.

<מירית קגרליצקי: אין שום ספק שהדרך להתמודד איתה היא על ידי חינוך הציבור.

דב חנין: הדבר הזה רלוונטי ל-SMS?

<מירית קגרליצקי: כן.

<מירית קגרליצקי: כמו שאמרתי, זה אחד לאחד.

<מירית קגרליצקי: המטרה של התוקף היא להגיע למכשיר.

<מירית קגרליצקי: זו השיטה הכי מתקדמת, הכי פופולארית.

<מירית קגרליצקי: היא רק הולכת וגדלה.

<גילי בסמן: מירית דיברה על המשימות הזדוניות שמאחורי הדברים האלה.

<גילי בסמן: הדרך הכי בטוחה לקבל ספאם היא ללחוץ על רשימה של "הסירו אותי מהתפוצה".

<גילי בסמן: זה טלפון שעומד מאחוריו אדם חי.

<גילי בסמן: ברגע שאני כותבת שאני מבקשת להסיר את עצמי, אותו אדם יודע שיש מאחורי הטלפון הזה מישהו, הוא ירצה להמשיך להשתמש במספר הזה או לסחור איתו הלאה.

<גילי בסמן: צריך לקחת בחשבון שהרבה מאוד מהגופים האלה עובדים עם רשימות שהן תוצאה של סחר בלתי חוקי במידע.

<גילי בסמן: זאת תופעה ותיקה.

<גילי בסמן: רמו"ט מנסה להילחם בה בעקביות.

<גילי בסמן: זו תולדה של מרשם האוכלוסין הגנוב, של פנקסי בחירות שכל בחירות נעשים בהם שימושים אסורים.

<גילי בסמן: אם אנחנו עוברים למנגנון של opt out, אנחנו נותנים יד לתופעה הזאת.

<ניסים ציוני: אין לי ספק שיש פה מטרה למנוע טרדה מהציבור על ידי כל ההודעות האלקטרוניות.

<ניסים ציוני: אני אתייחס דווקא לסוף של מה ששמעתי כאן.

<ניסים ציוני: מה אומרים?

<ניסים ציוני: בגלל שיש עבריינים שעושים פישינג, אנחנו נקטע את הצינור הזה של עמותות שעוזרות לציבור.

<ניסים ציוני: שהחוק יטפל בעבריינים האלה, שישים אותם בכלא.

<ניסים ציוני: יש לשקול את המידתיות בין טרדה לציבור בעקבות הודעות SMS או מיילים, לבין התועלת שנגרמת לציבור.

<ניסים ציוני: המידתיות הזאת אומרת שאם לחיצה אחת או שתי לחיצות פוטרות את האדם, אי אפשר לבוא ולקטוע את הצינור הזה של קשר עם הציבור.

<ניסים ציוני: אני רוצה שתבינו על מה "פתחון לב" מדברים.

<ניסים ציוני: אנחנו מחלקים כל חודש 6000 סלי מזון למשפחות נזקקות שהמדינה מפנה אותן אלינו עם מכתבי הפנייה מעובדות סוציאליות בכל רחבי הארץ.

<ניסים ציוני: כל סל רשום.

<ניסים ציוני: כל משפחה חותמת על קבלתו.

<ניסים ציוני: זה לא סתם נתונים שאני מפריח באוויר.

<ניסים ציוני: כל סל מזון כזה מספיק ל-5 פיות בערך.

<ניסים ציוני: זה אומר ש-30 אלף פיות בחודש מקבלים מזון מ"פתחון לב".

<ניסים ציוני: זה אומר ש- 360 אלף נפשות בשנה מקבלות אוכל מ"פתחון לב".

<ניסים ציוני: זה מה שנמצא על השולחן.

<ניסים ציוני: על זה צריך לעשות דיון, כדי לראות איך אפשר לעזור לנו להמשיך לעזור לציבור.

<ניסים ציוני: אני בעד למנוע טרדה מהציבור, אבל צריך ליצור מידתיות, צריך לאפשר לנו את הצינור הזה של קשר עם הציבור על-מנת לגייס ממנו תרומות.

<ניסים ציוני: הקשר היחיד שלנו עם הציבור הוא באמצעות האמצעים האלקטרוניים האלה.

<ניסים ציוני: אנחנו לא חברה מסחרית שיכולה לבזבז את כספי התורמים שלנו על פרסומות, על מבצעי הנחות, על יצירת מועדון לקוחות ומכירת מוצר מסוים במחיר הזדמנות בתנאי שיירשמו אצלנו.

<ניסים ציוני: הקשר היחידי שלנו עם הציבור הוא באמצעות אי-מיילים והודעות SMS.

<ניסים ציוני: ברגע שנשלחת הודעת SMS עם אפשרות הסרה מארגון מוכר שיש לו אתר אינטרנט, שיש לו כתובת, שיש לו מספר טלפון שאפשר לפנות אליו - -

<אתי בנדלר: ואם זה לא ארגון מוכר?

<ניסים ציוני: אני לא בא לפתור כאן את הבעיה.

<אתי בנדלר: יש היום 40 אלף עמותות.

<אתי בנדלר: אני לא יודעת כמה חברות לתועלת הציבור יש.

<אתי בנדלר: צריכים להרחיב את זה גם למפלגות ולרשימות מועמדים.

<אתי בנדלר: אתה מדבר על היקף בלתי רגיל.

<אתי בנדלר: איך מי שמקבל את ההודעה יודע אם זה ארגון מוכר שפועל לשם שמיים?

<ניסים ציוני: בן אדם מקבל אליו הודעת SMS עם אפשרות הסרה שפועלת ועובדת.

<ניסים ציוני: אל תעשו אותנו עבריינים אם אנחנו שולחים הודעת SMS.

<אתי בנדלר: לא אתה.

<אתי בנדלר: אני מדברת על ארגון שמתחזה להיות ארגון כזה.

<ניסים ציוני: אם אין לו אפשרות הסרה, תטפלו בו.

<אתי בנדלר: הסבירו לך מה המשמעות של אפשרות הסרה.

<אתי בנדלר: אתה מתעלם ממה שהוסבר לך לגבי אפשרויות ההסרה, הסיכון שבזה.

דב חנין: מר ציוני, חבר הכנסת רוזנטל נתן את האפשרות של הוואטסאפ.

<ניסים ציוני: בוואטסאפ אתה לא יכול לשלוח את זה בתפוצה רחבה, אתה מוגבל בכמות.

מיקי רוזנטל: אתה מוגבל ל-200, אבל אתה יכול לשלוח להם כמה שאתה רוצה.

מיקי רוזנטל: תכניס את כל השמות שיש לך ברשימה, תשלח להם וואטסאפ.

מיקי רוזנטל: למה אתה מתעקש לשלם כסף?

מיקי רוזנטל: על כל SMS אתה משלם כסף.

<ניסים ציוני: יש הבדל בין הודעת וואטסאפ באזור הפרטיות לבין הודעה כתובה אחרת?

מיקי רוזנטל: כן.

<ניסים ציוני: אני לא מבין את ההיגיון של זה.

איתן כבל: בוואטסאפ אני יכול להסיר את עצמי מיד.

<רן מלמד: זה לא תלוי המערכת שמקבלת את ההסרה שלך.

מיקי רוזנטל: אתה בעל הבית של זה.

<ניסים ציוני: הודעה וואטסאפ והודעה כתובה אחרת זה אותו דבר.

מיקי רוזנטל: היא הנותנת.

מיקי רוזנטל: אם זה אותו דבר, תשלח את זה בוואטסאפ.

<ניסים ציוני: מבחינת הציבור שאתה טוען שהוא מוטרד, חובה על המחוקק להבין לטובת מה "פתחון לב" עומדים ומדברים פה.

<ניסים ציוני: אני מדבר לטובת 360 אלף פיות בשנה שמקבלים אוכל.

<ניסים ציוני: אנחנו מבקשים את הגנתכם על הפעילות שלנו.

<יוסי וולפסון: הנקודה הראשונה שאני רוצה להתייחס אליה היא איום הסייבר שלפתע נפל עלינו.

<יוסי וולפסון: יש פה צילומי מסך שמראים איך אדם יכול לחסום הודעות טקסט בטלפון שלו, כולל בטלפון נוקיה, לא רק בטלפון חכם.

<יוסי וולפסון: בשתי לחיצות הוא מכניס את המספר למספר חסום כדי שהטלפון לא יצלצל.

מיקי רוזנטל: אין דבר כזה.

<יוסי וולפסון: יש.

מיקי רוזנטל: ראיתי את מה ששלחתם.

מיקי רוזנטל: זה חלק מהמידע הלא נכון שאתם מוסרים.

מיקי רוזנטל: אין דבר כזה בשתי לחיצות.

מיקי רוזנטל: אין חיה כזאת.

<יוסי וולפסון: לא צריך את העניין הזה של הדיוג.

<יוסי וולפסון: אני לא חושב שהרעיון הזה של opt in ו-opt out יחסוך את העניין.

<יוסי וולפסון: אם יש עמותה שאני מעוניין להיות ברשימה שלה, אני בוודאי אלחץ.

<יוסי וולפסון: אנחנו מראים שבמצב של opt in, 20% לא יקבלו הודעות שהם מעוניינים בהן, ובמצב של opt out, כמעט 100% כן יקבלו, הם לא ילחצו על שום דבר.

<יוסי וולפסון: אנשים לא נוטים ללחוץ.

<יוסי וולפסון: שמעתי שהציבור כן מעוניין לקבל הודעות.

<יוסי וולפסון: אם יציעו לו, הוא ילחץ.

<יוסי וולפסון: אנשים שולחים דברים לרשימת הספאם, בין אם מדובר בהודעת טקסט, בין אם מדובר באי-מייל.

<יוסי וולפסון: איום הסייבר שצץ פה לא רלוונטי להצעה הזאת.

<יוסי וולפסון: אם יש תופעה של דיוג, צריך לתקוף את זה בכלים שקיימים.

<יוסי וולפסון: הנושא השני שאני רוצה לדבר עליו הוא הנושא של עמותות וחברות לתועלת הציבור, מי נפגע אם אנחנו מחריגים רק הודעות של עמותות וחברות לתועלת הציבור.

<יוסי וולפסון: דב הזכיר ועדי פעולה.

<יוסי וולפסון: איתן, מחר בבוקר יופיעו פה אנשי ישראל נגד משלוחים חיים.

<יוסי וולפסון: הם לא רשומים כעמותה.

<יוסי וולפסון: מאבק הקופים נגד חוות מזור, שאתה מכיר את הסיפור שלהם, לא היו רשומים כעמותה.

<יוסי וולפסון: הרבה מאוד קבוצות פעולה לא רשומות כעמותה.

<יוסי וולפסון: הם לא שולחים לאנשים שלהם, הם יוצרים מה שנקרא "גוגל גרופ".

<יוסי וולפסון: זה כלי שנמצא בגוגל, הוא מאפשר לינק של הסרה.

<יוסי וולפסון: מצרפים לשם חברי כנסת, חברי מועצת העיר, אנשים שהם רוצים שהמידע יגיע אליהם.

<יוסי וולפסון: ועדי עובדים הם לא חברות לתועלת הציבור, הם לא עמותות.

<יוסי וולפסון: אם אני לא טועה, ההסתדרות עצמה לא רשומה כחברה לתועלת הציבור.

דב חנין: הם מנהלים שביתה.

דב חנין: אם הם רוצים תמיכה מהציבור, למה לא?

דב חנין: בשביתה של חיפה כימיקלים - -

<אתי בנדלר: אם ישאלו אותך איך ועד עובדי כימיקלים קיבל את רשימת התפוצה שלו - -

דב חנין: זה לא משנה, הם קיבלו מאיפה שהם קיבלו.

מיקי רוזנטל: דב, אני ואתה לא דוגמה.

מיקי רוזנטל: אנחנו חברי כנסת, אנחנו מקבלים מהרבה מאוד גורמים.

מיקי רוזנטל: השאלה אם באחד מהמאבקים שהוזכרו פה היה מישהו שאמר שהוא מביא מספרי טלפון לא מאחד החברים.

דב חנין: בסוגיה הזאת שמדבר עליה מר וולפסון אנחנו לא מדברים על ה-SMS.

דב חנין: ההגנה על המיילים היא רק על מיילים של עמותות.

דב חנין: אני חושב שזה לא נכון מהותית.

איתן כבל: יש כאן שתי נקודות.

איתן כבל: אומר יוסי וולפסון שלגבי מיילים צריך להרחיב את האפשרות שלא תחסום גופים שהם לא עמותות.

איתן כבל: הוא מדבר על הכללים שאתה קבעת, לא על הכללים החדשים או הכללים שמשנים את כללי המשחק.

<יוסי וולפסון: החוק מחריג ועדי תעמולה פוליטיים, החוק לא מחריג בקשות תרומות מצד מפלגות ופוליטיקאים.

<יוסי וולפסון: אם פוליטיקאי שולח לרשימת התפוצה שלו: אני עכשיו מתמודד, או המפלגה שלו שולחת: בואו תעזרו לי לממן את הקמפיין, הם חשופים לתביעה.

<יוסי וולפסון: אני חושב שאנחנו רוצים שהמפלגות והפוליטיקאים שלנו ייתמכו על ידי הציבור.

<אהוד ריגאי: הרציונל בעשייה שלנו זה גיוס עזרה לילדים.

<אהוד ריגאי: אנחנו מטפלים בחולייה היותר חלשה בחברה, שאלה ילדים שלא יכולים לדבר עבור עצמם.

<אהוד ריגאי: 26 שנים הבית הזה, עם כל הכבוד, עושה המון כדי לפגוע בעשייה שלנו.

<אהוד ריגאי: מצד אחד, אתם מטילים עלינו בהפרטה מטורפת את הטיפול בילדים הנכים, במקרה שלי ילדים אוטיסטים.

<אהוד ריגאי: מצד שני, אתם עושים כל מה שאתם יכולים כדי להקשות עלינו את החיים.

<אהוד ריגאי: אתם מטילים עלינו מס שכר, אתם לא מכירים במע"מ של עמותות, בהקצאות כספיות קטנות.

<אהוד ריגאי: אתם אומרים: אתה רוצה לטפל בילדים העיוורים, החירשים, האוטיסטים?

<אהוד ריגאי: תשפיל את עצמך, תתמודד, תחשוף את הכאב שלך, תדבר בטלוויזיה, תדבר ברדיו, תשלח מיילים, תשלח SMS, ספר את הסיפור האישי ותגייס את הכסף.

<אהוד ריגאי: כך אני הקמתי את הגן הראשון ב-1990, בסיטואציה הכי איומה שחוויתי בימי חיי, וכך הקמתי עוד 150 גנים.

<אהוד ריגאי: אם אתם לא עוזרים, לפחות תפסיקו את ההפרעה באמצע.

<אהוד ריגאי: מיילים זה כלי העבודה שלנו.

<אהוד ריגאי: זה כלי עבודה לספר למיקי רוזנטל: תשמע, מגיע פסח, הילדים האוטיסטים עשו הגדה לפסח, בוא תקנה הגדה.

<אהוד ריגאי: אני אומר אמת, אני לא משקר אף פעם בנושא של הילדים האוטיסטים.

<אהוד ריגאי: אני לא שולח SMS.

<אהוד ריגאי: אולי עשיתי טעות.

<אהוד ריגאי: הוא משתמש ב-SMS.

<אהוד ריגאי: יש 40 אלף עמותות.

<אהוד ריגאי: שישב מישהו בבית המכובד הזה פעם אחת ויעשה רשימה של אותן 100,200,300,400 עמותות שהערך המוסף שלהן הוא עצום ואדיר.

<אהוד ריגאי: תחליטו שלהן עוזרים.

<אהוד ריגאי: אי אפשר כל הזמן להגיד לנו מה לא לעשות.

<אהוד ריגאי: פעם אחת תחוקקו חוק שאומר: אתם יודעים מה, חבר'ה, תעשו את זה, את זה ואת זה, אנחנו נעזור לכם.

<אהוד ריגאי: המזל היחיד שהיה לנו בעמותה היה יוסי שריד, זכרונו לברכה, ואהוד אולמרט שעשה המון בשביל הילדים האוטיסטים רק בגלל יוסי.

<אהוד ריגאי: בלעדיהם לא היה לנו כלום, רק מלחמות עולם בלתי פוסקות.

<אהוד ריגאי: לגבי צמצום הסיכונים שדיברתם עליהם.

<אהוד ריגאי: בקורס מאבטחים שעשיתי לפני הרבה שנים באל-על, הקב"ט הראשי אמר:

<אהוד ריגאי: אם אתם רוצים 100% ביטחון באל-על, אל תטוסו, לא יהיו סיכונים, לא יהיו חטיפות.

<גבריאל וקנין: חבר הכנסת מיקי רוזנטל שואל כל הזמן מאיפה אנחנו מקבלים את רשימות התפוצה.

<גבריאל וקנין: ניסים ייסד את הארגון הזה לפני 17 שנה.

<גבריאל וקנין: במשך 17 שנה צירפנו לעצמנו אנשים על ידי כל מיני כנסים ואירועים.

<גבריאל וקנין: צירפנו אנשים.

<גבריאל וקנין: לא שאלנו אותם: תגידי לי, אתה רוצה לקבל ממני SMS, מייל?

<גבריאל וקנין: לא.

<גבריאל וקנין: צירפנו אנשים לרשימה הזאת כי הם היו איתנו באירועים, הם היו איתנו בקשר הזה.

<גבריאל וקנין: עכשיו אסור יהיה לנו לשלוח, לפחות ככה זה נראה.

<גבריאל וקנין: אנחנו נצטרך להוכיח בפני בית המשפט, אם יתבעו אותנו, שהאדם ששלחנו לו היה איתנו בקשר, אחרת אנחנו עוברים על החוק.

<גבריאל וקנין: אנחנו מבקשים, כמו שחבר הכנסת דב חנין הציע, לשמור על רשימות התפוצה שלנו.

<פאדיה זידאן: משרד התקשורת מתנגד להחיל את ההקלה שניתנת בנוסח הקיים לאי מיילים גם על וואטסאפים.

<פאדיה זידאן: זה לא נכון שהחוק יתייחס להודעה אלקטרונית כהגדרתה הרחבה, אלא רק לאי מיילים.

דב חנין: למה?

<פאדיה זידאן: כשאתה מקבל SMS, ומבחינתנו גם וואטסאפ, זה מתקבל לתוך מכשיר הטלפון האישי שלך, יש את אותה פגיעה בפרטיות.

דב חנין: גם המייל.

<פאדיה זידאן: במייל אתה לא חשוף בהכרח לתוכן.

דב חנין: גם בוואטסאפ.

<פאדיה זידאן: בוואטסאפ אתה עדיין תראה את התוכן ותהיה חשוף.

דב חנין: אם אני מוציא את עצמי מהקבוצה, אני לא אראה את זה.

<פאדיה זידאן: אפשר להכניס אותך באותה שנייה לקבוצה, אפשר לשלוח לך עוד הפעם את המסרים שאתה לא מעוניין לקבל.

<פאדיה זידאן: אין בהצעת החוק שום כוונה למנוע פניות מעמותות.

<פאדיה זידאן: הצעת החוק אומרת שתבקשו הסכמה.

<פאדיה זידאן: מי שמעוניין, שיסכים לקבל את המסרים.

<פאדיה זידאן: מבחינת רשימות התפוצה הקיימות היום, לדעתנו אין הצדקה לבוא ולהלבין את רשימות התפוצה האלו.

<פאדיה זידאן: העמותה יכולה לפנות לרשימה שלה, לבקש ממנה הסכמה לקבל מסרים עתידיים.

<אהוד ריגאי: במיילים?

מיקי רוזנטל: כן.

מיקי רוזנטל: באי-מייל מותר בלי הגבלה.

מיקי רוזנטל: מותר גם פעם אחת לפנות ב-SMS, לבקש מהאנשים שהיו ברשימת התפוצה שלך את ההסכמה.

<פאדיה זידאן: אתה יכול לפנות באופן חד פעמי בכל האמצעים.

<רן מלמד: לגבי אי-מיילים זה לא מה שסוכם.

<פאדיה זידאן: באי-מיילים אתה יכול לפנות תמיד, אלא אם הנמען אומר לך להפסיק.

<אתי בנדלר: גם זה בניגוד להמלצות מטה הסייבר ורמו"ט.

<אלידור בליטנר: הוראת המעבר, כפי שהיא מנוסחת, עשויה להלבין רכישה לא חוקית של רשימות תפוצה.

דב חנין: כל דבר עשוי לעשות דברים רעים בעולם.

איתן כבל: אני לא הבאתי את החוק.

איתן כבל: זה לא נכון להפיל לפתחנו כאילו אנחנו מונעים את המצב שבו 300 אלף ילדים יקבלו ארוחה חמה.

איתן כבל: נכון, הממשלה לא עושה את עבודתה.

איתן כבל: הממשלה שלחה את כל הגופים האלה.

איתן כבל: היא מתנערת מהעבודה שלה.

איתן כבל: במקום שהיא תעשה ותתמודד עם מה שציוני עושה, עם מה שיוסי עושה וכל אחת מהעמותות, אני צריך למצוא את עצמי בסדרה ארוכה של תרומות.

איתן כבל: אמנם אני חבר כנסת, אבל אני לא יכול למצוא את עצמי במצב שכל הזמן מתקשרים אלי.

איתן כבל: יש לפחות 10 ארגונים שאני תורם להם כל שנה.

איתן כבל: אני אומר את זה לא בשביל שמישהו ימליץ עלי להדליק משואה.

איתן כבל: זה מעשה שהוא לגמרי בסתר.

איתן כבל: זה לא משהו שאתה עושה בשביל קידום מכירות.

איתן כבל: אני מבין את הכאב שלך, אבל אנחנו לא הבעיה, בוודאי לא מי שיושב כאן.

איתן כבל: אני יכול להעיד על עצמי שברוב המקרים, אם לא בכולם, אני בצד שלכם.

איתן כבל: נאבקתי מספיק כדי להוכיח את עצמי בעניינים האלה.

איתן כבל: מטה הסייבר פה יחד עם רמו"ט.

איתן כבל: הסיטואציות האלו של שימוש בטלפונים ניידים, אני לא יודע אם יום אחד לא תצא הנחיה מהם, לא קשורה לחוקים של מיקי, של כנסת או מישהו אחר, שתגיד: חברים יקרים - - משחק הפוקימון שיצא הפך להית כלי למעקב אחרי אנשים.

דב חנין: האזנה לאנשים בזמן שהטלפון סגור.

איתן כבל: אני לא הולך לשאול אף אחד מאיפה הוא השיג את המיילים.

איתן כבל: אם מישהו רוצה לשאול את השאלות ולבוא אליך או לכל גורם אחר, הוא יבוא וישאל.

איתן כבל: אני לא שואל.

איתן כבל: זה לא תפקידי.

איתן כבל: אני גם לא כאן בתקן הזה.

איתן כבל: אין מה לעשות, החוק עכשיו יחייב את כל הגורמים, בוודאי בכל הנוגע למיילים, לעשות יישור קו.

איתן כבל: כל אחד מה-40 אלף או 400 ארגונים ועמותות שיש להם את האפשרות לשלוח מיילים, יצטרכו לעשות את המשלוח הזה.

איתן כבל: כל אחד שלא ירצה להצטרף אליהם, יעשה את ההודעה.

איתן כבל: אותו דבר ב-SMS.

איתן כבל: אני לא יכול ללכת מעבר.

איתן כבל: יש הסכמה בין משרד התקשורת למציע.

איתן כבל: אם המציע רוצה למשוך, אני אמשוך.

איתן כבל: אני ניסיתי לתת לכם את כל האפשרויות להגיע להבנות.

איתן כבל: אני לא מתכוון שהתיק ייפול עלי במובן הזה.

איתן כבל: אני לא עושה חשבון לאף אחד, אני אומר את הדברים בצורה הכי ברורה, בצורה מפורשת ובלי שום משחק.

איתן כבל: ניסיתי לאורך כל הדרך למצוא את הפשרות.

איתן כבל: זה לא מצליח להתכנס בעניין של הטלפון.

איתן כבל: הדבר היחידי שאני מוכן לחשוב עליו זה לנסות ולהלבין את הרשימות לתקופה של 3 חודשים.

איתן כבל: זה מה שעולה מתוך הדברים האלה.

<אתי בנדלר: זה מאוד מסוכן.

דב חנין: אדוני היושב-ראש, אני מבין את גישתך ומכבד אותה.

דב חנין: נדמה לי שלחבר הכנסת רוזנטל ולי יש שתי נקודות שיש לנו הסכמה עליהן, אלא אם כן אני טועה במשהו.

דב חנין: שנינו מסכימים שההגדרה של דואר אלקטרוני צריכה להיות מורחבת להודעה אלקטרונית כדי שזה יכלול את הוואטספ ואת המנגנונים האחרים.

<פאדיה זידאן: הממשלה מתנגדת.

דב חנין: זה לא חוק של הממשלה.

מיקי רוזנטל: אני בתיאום איתם.

דב חנין: זה חוק שלך.

דב חנין: יש פה איזו שהיא הבנה ברמה האנליטית.

דב חנין: בא המציע ורוצה לצמצם את היכולות לשלוח כל מיני הודעות.

דב חנין: אם הממשלה רוצה צמצום יותר רחב, תתכבד הממשלה ותציע הצעת חוק משלה.

דב חנין: כרגע המציע מוכן להסתפק בצמצום פחות דרמטי.

דב חנין: אין לממשלה שום מעמד.

דב חנין: זה לגמרי עומד בכללי התיאום.

דב חנין: אם הממשלה רוצה ללכת אל מעבר למה שהמציע מציע, שתציע הממשלה הצעת חוק.

<אתי בנדלר: עקרונית אתה צודק, אלא אם כתוצאה מכך יצביעו נגד החוק.

<פאדיה זידאן: התמיכה שלנו הייתה כפופה לתיאום.

דב חנין: אתם לא תצביעו נגד החוק הזה, כי מנקודת הראות שלכם זה צעד קדימה.

דב חנין: יכול להיות שאתם רוצים יותר מזה.

דב חנין: אם אתם רוצים קצת יותר ממה שחבר הכנסת רוזנטל מציע כרגע, תציעו הצעת חוק שתלך עוד צעד קדימה.

דב חנין: אני לא רואה בזה שום בעיה.

דב חנין: הנקודה השנייה שבה יש לי הסכמה עם חבר הכנסת רוזנטל היא בנושא של הוראת המעבר.

דב חנין: אני לא מציע לקרוא לה הלבנת רשימות.

דב חנין: זה לא הלבנת רשימות.

דב חנין: זה לאפשר להשתמש ברשימות הקיימות.

דב חנין: זה לא להלבין במובן שהחוק אומר שהרשימות האלו בסדר.

דב חנין: אם לממשלה או למישהו יש ראיה שהרשימות האלו הושגו שלא כדין, אפשר לפעול בכל האמצעים, כולל להעמיד אנשים לדין.

דב חנין: אף אחד לא נותן חסינות לאף אחד.

דב חנין: זה רק מאפשר את ההפעלה שלהן.

דב חנין: זה לא מלבין אותן במובן שזה הופך אותן לחוקיות אם הן נעשו שלא כדין.

מיקי רוזנטל: הרעיון הזה היה שלי.

מיקי רוזנטל: אנחנו רק מסבכים את המצב.

מיקי רוזנטל: למה אנחנו מסבכים את המצב?

מיקי רוזנטל: כי חלק נתנו את השם באסיפה, חלק פעם תרמו להם, חלק סתם השיגו.

מיקי רוזנטל: יתחילו ויכוחים אין סופיים בשאלה: האם עצם זה שתרמתי מהווה אישור לקבל SMS בעתיד, האם בעצם זה שנתתי את הטלפון שלי התכונתי שישלחו לי SMS.

מיקי רוזנטל: זה נכון שרציתי מה שאתה רוצה, אבל אין דרך משפטית נורמאלית לאפשר את הדבר הזה.

מיקי רוזנטל: האם העמותות שיציעו את הרשימות האלו יצטרכו להביא אותן למשרד המשפטים לבדיקה?

מיקי רוזנטל: איך זה יעבוד בכלל?

<גבריאל וקנין: אולי פשוט לאפשר לשלוח רק למי שתרם לנו.

מיקי רוזנטל: תשלח לו SMS, תגיד לו: תשמע, זו הפעם אחרונה שאני יכול לשלוח לך.

<גבריאל וקנין: 90% מה-SMS אנשים לא רואים.

<ניסים ציוני: בסוף יבוא הציבור וישאל מה ההבדל בין החרגת המיילים להחרגת הודעות ה-SMS.

איילת נחמיאס ורבין: יש משהו יותר טוב במיילים מאשר ב-SMS.

<ניסים ציוני: זה לדעתך.

מיקי רוזנטל: שאלתי את היועצת המשפטית אם יש דרך להכשיר רשימות קיימות כך שלא יעוררו אין סוף ויכוחים, משפטים.

מיקי רוזנטל: אם יש דרך חוקית זה היה נהדר.

<אתי בנדלר: אני נועצתי באנשי המקצוע.

<אתי בנדלר: קטונתי בעניין הזה.

<אתי בנדלר: לא סתם פניתי לשני הגופים המומחים, גם למטה הסייבר וגם לרמו"ט, כדי שיביעו את עמדתם בנושא.

<יוסי וולפסון: יש לנו נוסח שקיים.

<יוסי וולפסון: יש פה פתרון משפטי.

מיקי רוזנטל: עמדתך לא התקבלה.

<אתי בנדלר: תיקון סעיף 30א 1.

<אתי בנדלר: בחוק התקשורת (בזק ושידורים), התשמ"ב-1982, בסעיף 30א – בסעיף קטן (א) – בהגדרה "דבר פרסומת", בסופה יבוא "וכן מסר המופץ לציבור הרחב שמטרתו בקשת תרומה או הפצת תעמולה; לעניין זה, "תעמולה" – הפצת רעיונות לשם השפעה על עמדות או על התנהגויות, למעט תעמולה שיש בה מסר פוליטי, ובכלל זה תעמולת בחירות"; בהגדרה "מפרסם", אחרי "לקדם את מטרותיו" יבוא "ובכלל זה לקדם קבלת תרומות או השפעה על עמדות או התנהגויות";

איתן כבל: מי בעד פסקה (1), ירים את ידו?

איתן כבל: בעד – פה אחד

איתן כבל: נמנעים – אין

<אתי בנדלר: בסעיף קטן (ב), אחרי "בית עסק" יבוא "או לנמען לשם קבלת בקשת תרומה או הפצת תעמולה"; קיבלנו והעברנו לוועדה הערות מגורמים נוספים שלא הגיעו לכאן, לרבות ארגון אור-חוף שמתמחה בנושאים האלה.

<אתי בנדלר: הוא אמר שלטעמו צריך להוסיף כאן את המילים: "הצעה לא מטעמו מאותו סוג".

<אתי בנדלר: אם מישהו הסכים לקבל מיילים או הודעות בכל צורה שהיא לבקשות תרומות, הוא לא רוצה שבהזדמנות חגיגית זאת יראו דבר פרסומת.

דב חנין: זו הגבלה מרחיקת לכת.

<אתי בנדלר: זה יישאר כפי שזה.

איתן כבל: מי בעד פסקה (2)?

איתן כבל: בעד – פה אחד

איתן כבל: נמנעים – אין

<אתי בנדלר: לפסקה (3) יש הצעת נוסח חדש מטעם חבר הכנסת רוזנטל: אחרי סעיף קטן (ב) יבוא: "(ב1) על אף האמור בסעיף קטן (ב), משלוח דבר פרסומת באמצעות דואר אלקטרוני לשם קבלת תרומה או הפצת תעמולה על ידי מפרסם שהוא עמותה או חברה לתועלת הציבור, לא יהווה הפרה של הוראות סעיף קטן (ב), ובלבד שהנמען לא הודיע על סירובו לקבל את דבר הפרסומות לפי הוראות סעיף קטן (ג2) או (ד)."; העירו לי שככל שמדובר בתעמולה פוליטית, היא נשלחת לאו דווקא על ידי עמותה או חברה לתועלת הציבור, אלא גם על ידי מפלגות או רשימות מועמדים לפי חוק הרשויות המקומיות (בחירות).

<אתי בנדלר: מכיוון שמפלגה אינה עונה על אף אחת מאלה, אני מציעה שזה יהיה על ידי מפרסם שהוא עמותה, חברה לתועלת הציבור, מפלגה או רשימה הרשאית להגיש רשימת מועמדים לבחירות לרשויות המקומיות.

דב חנין: אני מציע 3 תיקונים.

איתן כבל: המפלגות בכלל לא בתוך החוק.

דב חנין: איפה זה לא חל?

<אתי בנדלר: בהגדרה של תעמולה.

איתן כבל: זה היה התנאי שהממשלה אפשרה למיקי לצאת לדרך.

דב חנין: חברים, אתם מטעים את הוועדה, כי ההחרגה היא תעמולה שיש בה מסר פוליטי, ובכלל זה תעמולת בחירות.

דב חנין: בקשה של מועמד לקבל תרומה היא לא מסר פוליטי ולא תעמולת בחירות.

דב חנין: עם ההיבט של חיסול הפריימריז אני שלם.

דב חנין: כדי להתמודד עם הבעיה שגברתי מפנה אליה, אני מציע להוריד את המילים: "על ידי מפרסם שהוא עמותה או חברה לתועלת הציבור", ואז אנחנו פותרים את הבעיה של המועמדים לפריימריז ואת הבעיה של ועדי הפעולה שרוצים להפיץ מסרים לציבור.

דב חנין: אני חושב שזה יהיה פתרון טוב.

איתן כבל: אני לא בשלה להבין עד הסוף את המשמעויות של מה שאתה אומר.

איתן כבל: אני מציעה שהבקשה לדיון מחדש לא תכלול כרגע את הנושא של התרומות לפריימריז.

מיקי רוזנטל: אני אבקש רביזיה רק לנושא הזה.

<אתי בנדלר: רק אחרי שנבדוק את זה.

איתן כבל: אני יכול להגיד שהממשלה החריגה באופן גורף כל מה שקשור לבחירות, לפריימריז.

<אתי בנדלר: הייתה רביזיה כללית.

איתן כבל: אם הניסוח לא מספיק מבהיר, צריך - -

<יוסי וולפסון: מה עם ישראל נגד משלוחים חיים, עם ועד הפעולה - -?

דב חנין: למה אנחנו נותנים יתרון לוועדי פעולה?

<אתי בנדלר: איך אתה תגדיר ועד פעולה?

<אתי בנדלר: אתה רוצה לפתוח את זה לכל העולם ואשתו.

דב חנין: אנחנו מדברים על משלוח הודעה אלקטרונית.

<אתי בנדלר: בהתחלה דובר שאפשר יהיה לעשות את זה פעם בשנה בלבד.

<אתי בנדלר: גם ההגבלה הזאת הוסרה.

<אתי בנדלר: אם תוריד את ההגבלה למי זה נשלח, אז כל אחד יקבל כל יום עשרות - -

דב חנין: מה הרציונל של לתת לעמותה עדיפות על התארגנות אחרת של אנשים?

דב חנין: מה טוב כל כך בעמותות?

איתן כבל: זה לא שעמותות יותר טובות.

איתן כבל: עמותה זה סוג של התאגדות מסודרת, זה כל ההבדל.

דב חנין: ועד העובדים לא יכול לשלוח בתמיכה למאבק עובדים?

איתן כבל: נכון לרגע זה הוא לא יוכל.

דב חנין: חבל מאוד.

איתן כבל: ועדי עובדים לא שולחים.

מיקי רוזנטל: הוא לא שולח לאנשים.

דב חנין: בטח שהוא שולח.

דב חנין: אני אראה לך.

מיקי רוזנטל: זה רע מאוד אם הוא שולח לרשימת אנשים אקראית.

מיקי רוזנטל: למה אתה רוצה שהוא יפיץ את זה לרשימת אנשים אקראית?

דב חנין: למה לא?

דב חנין: זו פגיעה בחופש הביטוי שלהם.

דב חנין: אני הצעתי בסעיף הזה 3 תיקונים.

דב חנין: תיקון אחד הוא על דעתו של המציע, חבר הכנסת רוזנטל, שבמקום "דואר אלקטרוני" יבוא "הודעה אלקטרונית", כדי שהוואטסאפ ייכלל.

מיקי רוזנטל: זה לא שייך לוואטסאפ.

דב חנין: זה שייך לוואטסאפ.

איתן כבל: אתם לא מוכנים בשום פנים לוואטסאפ?

דב חנין: זה לא חוק שלהם.

דב חנין: שיגישו הצעה שלהם.

דב חנין: למה הם מתלבשים על הצעת החוק הזאת?

איתן כבל: אני לא רוצה לסגור את כל האופציות.

<אתי בנדלר: אני קיבלתי את המסמך של עורך הדין מאור-חוף.

<אתי בנדלר: אני חושבת שהטעות שלו הטעתה אותי.

<אתי בנדלר: אם אני אומרת שהודעות בעלות מסר פוליטי אינן מהוות תעמולה, אני לא צריכה להחריג מפלגה או רשימות מועמדים.

<אלידור בליטנר: התרומה נפרדת מתעמולה בהתייחסות לדבר פרסומת.

<אלידור בליטנר: ההחרגה של מסר פוליטי היא רק לעניין תעמולה.

<אתי בנדלר: אז רק לצורך התרומות?

<אלידור בליטנר: כן.

דב חנין: אני מציע שתהיה הודעה אלקטרונית במקום דואר אלקטרוני.

דב חנין: אני חושב שהפתרון שהגעתם אליו בנושא הפוליטי הוא לא מספק, כיוון שלא כל תקשורת של פוליטיקאים עם הציבור היא בגדר מסר פוליטי או תעמולת בחירות.

דב חנין: יש דברים שהם לא מסר פוליטי או תעמולת בחירות שפוליטיקאים עושים, כמו בקשת תרומה, בקשה לכנס.

דב חנין: זה לא תעמולת בחירות.

דב חנין: פוליטיקאי יכול להוציא מסר: תתנגדו לבתי הזיקוק במפרץ חיפה.

איתן כבל: זה מסר פוליטי.

דב חנין: זה לא מסר פוליטי.

איתן כבל: זה לא מספר מפלגתי, זה מסר פוליטי.

דב חנין: משלוחים חיים זה גם מסר פוליטי?

<רן שטרית: אף אחד לא רוצה לאסור על ניוזלטרים פוליטיים.

דב חנין: התנגדות למשלוחים חיים זה מסר פוליטי?

איתן כבל: כן.

איתן כבל: אם אני שולח את זה כחבר הכנסת איתן כבל - -

מיקי רוזנטל: אם זה נשלח מטעם מפלגה.

דב חנין: למה?

דב חנין: הגעתם לאבסורד מוחלט.

<אתי בנדלר: אתה מציע שבסעיף קטן (ב1), במקום "דואר אלקטרוני" יבוא "הודעה אלקטרונית", וכן שהמילים "שהוא עמותה או חברה לתועלת הציבור, מפלגה או רשימה הרשאית להגיש רשימת מועמדים ברשויות" - יימחקו.

דב חנין: בסוף סעיף (ב1) יש הפנייה לסעיף (ג).

דב חנין: אני רוצה שבמקום זה תהיה הפנייה לסעיף ה(1)(ג).

<יוסי וולפסון: אגב, גם התא הגאה באוניברסיטה העברית, שהוא לא עמותה, לא רשימה ולא מפלגה, שולח קריאה רחבה לסטודנטים שהוא אסף את האי-מיילים שלהם לאורך השנים על-מנת להשתתף במצעד הגאווה בירושלים.

<יוסי וולפסון: גם זה יהיה אסור היום.

<אלידור בליטנר: אני לא בטוחה שזו לא עמותה.

<רן מלמד: היא מלכ"ר, לא עמותה.

<יוסי וולפסון: תאי סטודנטים הם לא עמותות.

<יוסי וולפסון: הם מאוד קשובים לשיח הפוליטי ולשינוי החברתי בישראל.

מיקי רוזנטל: ההבדל הוא שאתה כסטודנט נתת להם את המייל, הם לא אספו אותו באקראי.

<יוסי וולפסון: אם שולחים לך, לדב ולאיתן מייל לכתובות שהם אספו מאתר הכנסת - -

<אסף גולדפרב: תא פוליטי אף פעם לא שלח לאי-מיילים שהוא לא צירף.

דב חנין: את זה אתה אומר בשם תא אופק.

דב חנין: יש עוד תאים.

<אסף גולדפרב: אני יכול לדבר בשם תא אופק וכאחד שהיה אחראי על ועדים חוגיים ותאים פוליטיים.

<אסף גולדפרב: אנשים אספו את זה.

<אסף גולדפרב: אם מישהו היה לוקח מסטודנטים שהוא לא הכיר, הייתה פה בעיה.

<אסף גולדפרב: היו הורגים את תא אופק אם הוא היה שולח לסטודנטים ימניים שלא רצו לקבל את זה.

<אסף גולדפרב: הייתה הקפדה מאוד מאוד גדולה, וזה בלי חוק ובלי שום דבר.

<יוסי וולפסון: אני הייתי מאוד שמח אם אנשים שהם לא תומכי מפלגת העבודה יקבלו אי-מיילים של מפלגת העבודה.

מיקי רוזנטל: מותר להם לשלוח אי-מיילים.

דב חנין: לא נכון.

דב חנין: אתם הגבלתם את זה לעמותות.

דב חנין: על זה הוויכוח כרגע.

מיקי רוזנטל: תא סטודנטים אוסף מיילים שהוא לא קיבל אותם?

דב חנין: אולי.

דב חנין: למה להגביל את זה?

דב חנין: מה הבעיה עם זה?

מיקי רוזנטל: המטרה היא למנוע את המנעד.

דב חנין: גם אי-מיילים זה מטרד?

מיקי רוזנטל: ודאי.

<אתי בנדלר: ההצעה הראשונה של חבר הכנסת חנין, במקום המילים "דואר אלקטרוני" יבוא "הודעה אלקטרונית".

איתן כבל: מי בעד ההצעה?

איתן כבל: בעד – 1

איתן כבל: נמנעים – אין

<לאה ורון: חבר הכנסת מיקי רוזנטל הצביע במקום איילת נחמיאס-ורבין.

<אתי בנדלר: הצעה שנייה, המילים "שהוא עמותה, חברה לתועלת הציבור, מפלגה או רשימה הרשאית להגיש רשימת מועמדים לפעול ברשויות מקומיות" – יימחקו.

איתן כבל: מי בעד, מי נגד?

איתן כבל: בעד – 1

איתן כבל: נמנעים – אין

<אתי בנדלר: בסופו יבוא, במקום "סעיף קטן (ג)(2)" יבוא "ה(1)(ג)".

איתן כבל: מי בעד?

איתן כבל: בעד –1

איתן כבל: נמנעים – אין

<אתי בנדלר: אני מבקשת להצביע עכשיו על סעיף קטן (ב1).

<אתי בנדלר: בכפוף לכך שהסעיף הזה יתקבל, יש בקשת רביזיה של חבר הכנסת רוזנטל לגבי הבקשות לתרומות.

מיקי רוזנטל: אני מבקש שתי רביזיות.

מיקי רוזנטל: הנקודה הראשונה נוגעת לתרומות לפוליטיקאים, והנקודה השנייה נוגעת להודעת וואטסאפ, הודעת SMS והודעה אלקטרונית.

איתן כבל: מי בעד סעיף קטן (ב1)?

איתן כבל: בעד – 3

איתן כבל: נמנעים – אין

<אתי בנדלר: חבר הכנסת חנין, אני מניחה שאתה רוצה לרשום הסתייגויות לסעיף הזה.

דב חנין: ברור.

דב חנין: בשם הרשימה המשותפת אני אעביר חתימות.

<אתי בנדלר: לפסקה (4) יש שתי גרסאות.

<אתי בנדלר: אני אקריא את הגרסה של חבר הכנסת מיקי רוזנטל.

<אתי בנדלר: בסעיף קטן (ה)(1), בפסקת משנה (א) אחרי המילה "פרסומת" יבוא "בקשת תרומה או תעמולה", לפי העניין, ובמקום "תופיע" "יופיעו"; (ב) בפסקת משנה (ג), האמור בו יסומן "(1)" ואחריו יבוא: (2) בלי לגרוע מהוראות פסקה (1), שוגר דבר הפרסומת באמצעות מערכת חיוג אוטומטי, יציין המפרסם בתחילת הודעת המסר הקולי, כי הנמען רשאי לבקש להסיר את שמו מרשימת התפוצה של המפרסם, ויאפשר לו, מיד לאחר מכן, להסיר את שמו מרשימת התפוצה של המפרסם גם בדרך של לחיצה על החייגן.

<אתי בנדלר: " ההבדל בין הנוסח שאושר בישיבה הקודמת הוא שהאפשרות להסרת השם מהחייגן תהיה לא רק במשך 30 שניות, אלא בכל שלב שהוא.

איתן כבל: מי בעד פסקה (4)?

איתן כבל: בעד – 3

איתן כבל: נמנעים – אין

מיקי רוזנטל: אני רוצה שתהיה תחילה.

<אתי בנדלר: העיקרון הוא שאם לא נקבעת הוראת תחילה, תחולת החוק תהיה ביום פרסומו.

<אתי בנדלר: אם אתה רוצה לדחות את התחילה למועד מאוחר יותר, יש אפשרות לדבר על זה.

דב חנין: אני מבקש להעלות להצבעה הסתייגות שאומרת שאפשר לשלוח פרסומת בהודעת טקסט, ובלבד שהנמען יכול להודיע על סירובו באמצעות לחיצה אחת על החייגן.

דב חנין: בעד – 1

דב חנין: נמנעים – אין

דב חנין: יש לי הצעה להוראת מעבר: מי שקיבל ממפרסם דבר פרסומת לשם קבלת תרומה או הפצת תעמולה לפני תחילת החוק המתקן, יראו אותו כמי שהסכים לקבל דברי פרסומת מאותו מפרסם, לפי סעיף קטן (ב), ובלבד שניתנה לו אפשרות להודיע על סירובו, והוא לא השתמש בה.

<אלידור בליטנר: משרד המשפטים מתנגד לזה.

<פאדיה זידאן: גם משרד התקשורת.

<אתי בנדלר: יכולים להיות ויכוחים ערכיים על כל מיני דברים.

<אתי בנדלר: כאן אתה רוצה לתת גושפנקא חוקית לרשימות בלתי חוקיות, זאת המשמעות של העניין.

דב חנין: למה?

<אתי בנדלר: לא הרחבנו את הדברים, אולי נעשה את זה בישיבה אחרת, אבל הועבר אלי מידע על ידי רמו"ט על כך שמתנהלות חקירות.

<אתי בנדלר: ברור היום שיש די הרבה רשימות בלתי חוקיות.

דב חנין: שתפעל המדינה ותכניס את מי שצריך לכלא.

איתן כבל: מי בעד ההצעה?

איתן כבל: בעד – 1

איתן כבל: נמנעים – אין

איתן כבל: הישיבה נעולה, תודה רבה.